**ผลการประชุมคณะรัฐมนตรี**

**ครั้งที่ 14/2559 วันอังคารที่ 5 เมษายน 2559**

**กระทรวงเกษตรและสหกรณ์**

**เรื่องเพื่อทราบ (หากไม่มีข้อทักท้วงให้ถือเป็นเรื่องที่ ครม. เห็นชอบ/อนุมัติ) (กษ. เจ้าของเรื่อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **050459****เรื่อง** **:** ร่างกฎกระทรวงกำหนดมาตรฐานสินค้าเกษตร สำหรับการปฏิบัติทางการเพาะเลี้ยงสัตว์น้ำที่ดีสำหรับฟาร์มผลิตลูกกุ้งขาวแวนนาไมปลอดโรค เป็นมาตรฐานบังคับ พ.ศ. ....**สารัตถะ :** กษ. เสนอ ครม. พิจารณาอนุมัติหลักการร่างกฎกระทรวงกำหนดมาตรฐานสินค้าเกษตร สำหรับการปฏิบัติทางการเพาะเลี้ยงสัตว์น้ำที่ดีสำหรับฟาร์มผลิตลูกกุ้งขาวแวนนาไมปลอดโรค เป็นมาตรฐานบังคับ พ.ศ. .... เพื่อควบคุมการผลิตลูกกุ้งขาวแวนนาไมให้มีคุณภาพดีและปลอดโรคที่ผลิตจากฟาร์มเพาะฟักที่มีมาตรฐานการผลิตโดยมีรายละเอียดสรุปได้ ดังนี้1. กษ. เสนอว่า ในปัจจุบัน สถานการณ์การเลี้ยงกุ้งขาวแวนนาไมของประเทศไทยประสบปัญหาเรื่องโรคกุ้ง โดยเฉพาะอย่างยิ่งโรคตายด่วน (Early Mortality Syndrome ; EMS หรือ Acute Hepatopancreatic Necrosis Disease ; AHPND) ในลูกกุ้งขาวแวนนาไมอายุประมาณ 1 - 2 เดือน ซึ่งก่อให้เกิดความเสียหายกับผู้เลี้ยงกุ้งขาวแวนนาไมเป็นจำนวนมาก ดังนั้น แนวทางในการป้องกันโรคกุ้งควรเริ่มจากการผลิตที่ระดับต้นน้ำ (การผลิตลูกกุ้งขาวแวนนาไมระยะนอเพลียส) ในระบบที่ปลอดโรคเพื่อไม่ให้มีการถ่ายทอดโรคจากพ่อแม่พันธุ์มาสู่ลูกกุ้งขาวแวนนาไม ซึ่งทำให้ลูกกุ้งขาวแวนนาไมไม่มีคุณภาพ และเป็นสาเหตุสำคัญที่ทำให้โรคมีการแพร่กระจายไปในแหล่งผลิต2. มกอช. ได้นำร่างมาตรฐานสินค้าเกษตรสำหรับการปฏิบัติทางการเพาะเลี้ยงสัตว์น้ำที่ดีสำหรับฟาร์มผลิตลูกกุ้งขาวแวนนาไมปลอดโรคมาดำเนินการรับฟังความคิดเห็นของผู้มีส่วนได้เสียโดยประกาศทางหนังสือพิมพ์และเว็บไซต์ของ มกอช. และเว็บไซต์ขององค์การการค้าโลก (WTO) ซึ่งไม่มีผู้คัดค้านหรือแสดงความคิดเห็นต่อร่างมาตรฐานดังกล่าว3. มกอช. ได้รายงานผลการรับฟังความคิดเห็นและเสนอร่างมาตรฐานสินค้าเกษตรและร่างกฎกระทรวงต่อคณะกรรมการมาตรฐานสินค้าเกษตรในการประชุมครั้งที่ 2/2558 เมื่อวันที่ 29 ก.ค. 2558 ซึ่งที่ประชุมได้มีมติเห็นชอบร่างมาตรฐานสินค้าเกษตรและร่างกฎกระทรวง4. มาตรฐานสินค้าเกษตร เรื่อง การปฏิบัติทางการเพาะเลี้ยงสัตว์ที่ดีสำหรับฟาร์มผลิตลูกกุ้งขาวแวนนาไมปลอดโรค ได้ประกาศเป็นมาตรฐานทั่วไปแล้วเมื่อวันที่ 29 ต.ค. 2558 โดยกำหนดเกณฑ์การปฏิบัติที่ดีสำหรับการเพาะลูกกุ้งขาวแวนนาไมในระยะนอเพลียส ตั้งแต่การรับพ่อแม่พันธุ์กุ้งขาวแวนนาไมไปจนถึงก่อนการเคลื่อนย้ายลูกกุ้งขาวแวนนาไมระยะนอเพลียสออกจากบ่อฟักหรือภาชนะอื่นที่ใช้ในการฟัก เพื่อให้ได้ลูกกุ้งขาวแวนนาไมระยะนอเพลียสที่ปลอดจากโรคตามที่กำหนด5. สาระสำคัญของร่างกฎกระทรวง 5.1 กำหนดให้กฎกระทรวงนี้ให้ใช้บังคับเมื่อพ้นกำหนด 180 วันนับแต่วันประกาศในราชกิจจานุเบกษาเป็นต้นไป 5.2 กำหนดให้มาตรฐานสินค้าเกษตร สำหรับการปฏิบัติทางเพาะเลี้ยงสัตว์น้ำที่ดีสำหรับผลิตลูกกุ้งขาวแวนนาไมปลอดโรค เป็นมาตรฐานบังคับ**มติ ครม. :** ในคราวประชุม ครม. เมื่อวันที่ 5 เม.ย. 2559 รมว.กษ. เสนอแก้ไขวันใช้บังคับร่างกฎกระทรวง **จาก** “ให้ใช้บังคับเมื่อพ้นกำหนดหนึ่งร้อยแปดสิบวัน นับแต่วันประกาศในราชกิจจานุเบกษาเป็นต้นไป” **เป็น** ให้ใช้บังคับเมื่อพ้นกำหนดสองร้อยเจ็ดสิบวัน นับแต่วันประกาศในราชกิจจานุเบกษาเป็นต้นไป” ซึ่ง ครม. พิจารณาแล้วลงมติ1. เห็นชอบที่ รมว.กษ. เสนอแก้ไข2. อนุมัติหลักการร่างกฎกระทรวงกำหนดมาตรฐานสินค้าเกษตร สำหรับการปฏิบัติทางการเพาะเลี้ยงสัตว์น้ำที่ดี สำหรับฟาร์มผลิตลูกกุ้งขาวแวนนาไมปลอดโรค เป็นมาตรฐานบังคับ พ.ศ. .... ตามที่ กษ. เสนอ และให้ส่ง สคก. ตรวจพิจารณา โดยให้แก้ไขวันใช้บังคับร่างกฎกระทรวงตามที่ รมว.กษ. เสนอขอแก้ไขแล้วดำเนินการต่อไปได้3. ให้ กษ. รับความเห็นของ ทส. ไปพิจารณาดำเนินการด้วย | **หน่วยงานที่รับผิดชอบ** : กษ. (มกอช.)**ประโยชน์ที่ได้รับ :** เพื่อควบคุมการปฏิบัติของฟาร์มผลิตลูกกุ้งแวนนาไมป้องกันการถ่ายทอดโรคจากพ่อแม่พันธุ์มาสู่ลูกกุ้งขาวแวนนาไม ซึ่งทำให้ลูกกุ้งขาวแวนนาไมไม่มีคุณภาพ และเป็นสาเหตุสำคัญที่ทำให้มีการแพร่กระจายโรคไปในแหล่งผลิต ซึ่งเป็นการป้องกันโรคกุ้งตั้งแต่การผลิตที่ระดับต้นน้ำ เพื่อความปลอดภัยต่อผู้บริโภค**กำหนดรายงานผลการปฏิบัติเพื่อเสนอ ครม. :** **-** |

**ผลการประชุมคณะรัฐมนตรี**

**ครั้งที่ 14/2559 วันอังคารที่ 5 เมษายน 2559**

**กระทรวงเกษตรและสหกรณ์**

**เรื่องเพื่อทราบ (หากไม่มีข้อทักท้วงให้ถือเป็นเรื่องที่ ครม. เห็นชอบ/อนุมัติ) (กษ.เจ้าของเรื่อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **050459****เรื่อง** **:** ร่างกฎกระทรวงกำหนดมาตรฐานสินค้าเกษตร สำหรับการปฏิบัติที่ดีสำหรับศูนย์รวบรวมน้ำนมดิบ เป็นมาตรฐานบังคับ พ.ศ. ....**สารัตถะ :** กษ. เสนอ ครม. พิจารณาอนุมัติหลักการร่างกฎกระทรวงกำหนดมาตรฐานสินค้าเกษตร สำหรับการปฏิบัติที่ดีสำหรับศูนย์รวบรวมน้ำนมดิบ เป็นมาตรฐานบังคับ พ.ศ. .... เพื่อควบคุมการดำเนินการของศูนย์รวบรวมน้ำนมดิบในการรวบรวมและลดอุณหภูมิน้ำนมก่อนถึงโรงงานแปรรูป เพื่อความปลอดภัยต่อผู้บริโภคโดยมีรายละเอียดสรุปได้ ดังนี้1. นมและผลิตภัณฑ์นมเป็นอาหารที่มีคุณค่าทางโภชนาการสูง และครอบคลุมผลิตภัณฑ์หลากหลาย รวมถึงผลิตภัณฑ์ที่ปรับปรุงองค์ประกอบน้ำนม เพื่อนำไปใช้ในกระบวนการผลิตอาหารต่อไปอีกมาก ดังนั้น ศูนย์รวมนมดิบ ซึ่งทำหน้าที่รวบรวมและลดอุณหภูมิจึงมีบทบาทสำคัญต่อห่วงโซ่การผลิตน้ำนมและความปลอดภัยอาหารในห่วงโซ่อาหาร **จึงควรให้มีการดำเนินการกำหนดมาตรฐานสินค้าเกษตรเพื่อใช้เป็นแนวทางดำเนินการสำหรับศูนย์รวบรวมน้ำนมดิบในการลดอุณหภูมิน้ำนมดิบก่อนถึงโรงงานแปรรูปเพื่อลดความเสี่ยงด้านจุลินทรีย์ เคมี กายภาพ**2. มกอช. ได้มีประกาศลงวันที่ 15 ม.ค. 2558 เรื่อง การรับฟังความคิดเห็นเพื่อกำหนดมาตรฐานบังคับตามพระราชบัญญัติมาตรฐานสินค้าเกษตร พ.ศ. 2551 เพื่อรับฟังความคิดเห็นของตัวแทนของกลุ่มผู้มีส่วนได้เสียหรือผู้มีประโยชน์เกี่ยวข้องเกี่ยวกับการกำหนดมาตรฐานสินค้าเกษตร เรื่อง การปฏิบัติที่ดีสำหรับศูนย์รวบรวมน้ำนมดิบและได้ประกาศเผยแพร่ในหนังสือพิมพ์สยามรัฐรายวัน ประจำวันที่ 17 – 19 ม.ค. 2558 และลงประกาศดังกล่าวทางเว็บไซต์ของ มกอช. เป็นเวลา 30 วัน และขององค์การการค้าโลก (WTO) เป็นเวลา 60 วัน เพื่อรับฟังความคิดเห็นของกลุ่มผู้มีส่วนได้เสียหรือผู้ประโยชน์เกี่ยวข้องและเป็นไปตามพันธกรณีของการเป็นสมาชิกองค์การการค้าโลก (WTO) โดยมีผู้แสดงความคิดเห็นเพิ่มเติมเกี่ยวกับคำนิยาม ข้อกำหนดต่างๆ เช่น มาตรฐานน้ำบริโภค อุณหภูมิที่เหมาะสมในการขนส่ง การควบคุมคุณภาพน้ำใช้และการกรอง การบันทึกเวลาและอุณหภูมิน้ำนมดิบระหว่างการลดอุณหภูมิ3. มกอช. ได้นำข้อคิดเห็นของผู้แสดงความคิดเห็นเสนอคณะกรรมการวิชาการพิจารณามาตรฐานสินค้าเกษตร เรื่องการปฏิบัติที่ดีสำหรับศูนย์รวบรวมน้ำนมดิบพิจารณาโดยที่ประชุมได้ปรับแก้ไขขอบข่าย นิยาม และข้อกำหนดของร่างมาตรฐานดังกล่าว และมีมติเห็นชอบร่างมาตรฐานที่ปรับแก้ไขในการประชุมครั้งที่ 10 – 3 /2558 เมื่อวันที่ 11 มิ.ย. 2558 และได้มีหนังสือแจ้งผลการพิจารณาของคณะกรรมการมาตรฐานสินค้าเกษตรให้ผู้แสดงความคิดเห็นต่อร่างมาตรฐานสินค้าเกษตรดังกล่าวทราบแล้ว4. คณะกรรมการมาตรฐานสินค้าเกษตรในการประชุมครั้งที่ 2/2558 เมื่อวันที่ 29 ก.ค. 2558 ได้มีมติเห็นชอบร่างมาตรฐานสินค้าเกษตรและร่างกฎกระทรวงดังกล่าว โดยให้ประกาศเป็นมาตรฐานทั่วไปก่อนและให้ดำเนินการออกกฎกระทรวงต่อไป โดยให้ใช้บังคับเมื่อพ้นกำหนดสามร้อยหกสิบห้าวันนับแต่วันประกาศในราชกิจจานุเบกษาเป็นต้นไป5. มาตรฐานสินค้าเกษตร สำหรับการปฏิบัติที่ดีสำหรับศูนย์รวบรวมน้ำนมดิบ ได้ประกาศเป็นมาตรฐานทั่วไปแล้วเมื่อวันที่ 29 ต.ค. 2558 โดยกำหนดมาตรฐานในการลดอุณหภูมิน้ำนมดิบกรณีใช้อุปกรณ์แลกเปลี่ยนความร้อน ให้ลดอุณหภูมิน้ำนมดิบภายหลังรับน้ำนมดิบ โดยอุณหภูมิน้ำนมดิบต้องไม่เกิน 4 องศาเซลเซียสทันที หรือกรณีใช้ถังเก็บน้ำนมดิบชนิดมีระบบทำความเย็น อุณภูมิน้ำนมดิบต้องไม่เกิน 4 องศาเซลเซียส ภายใน 2 ชม. 6. สาระสำคัญของร่างกฎกระทรวง6.1 กำหนดให้กฎกระทรวงนี้ให้ใช้บังคับเมื่อพ้นกำหนด 365 วันนับแต่วันประกาศในราชกิจจานุเบกษาเป็นต้นไป6.2. กำหนดให้มาตรฐานสินค้าเกษตร สำหรับการปฏิบัติที่ดีสำหรับศูนย์รวบรวมน้ำนมดิบ เป็นมาตรฐานบังคับ**มติ. ครม.** :อนุมัติหลักการร่างกฎกระทรวงดังกล่าว ตามที่ กษ. เสนอ และให้ส่ง สคก. ตรวจพิจารณา แล้วดำเนินการต่อไปได้ | **หน่วยงานที่รับผิดชอบ** : กษ. (มกอช.)**ประโยชน์ที่ได้รับ :** เพื่อใช้เป็นแนวทางดำเนินการสำหรับศูนย์รวบรวมน้ำนมดิบในการลดอุณหภูมิน้ำนมดิบก่อนถึงโรงงานแปรรูปเพื่อลดความเสี่ยงทั้งด้านจุลินทรีย์ เคมี กายภาพ**กำหนดรายงานผลการปฏิบัติเพื่อเสนอ ครม. :** - |

**ผลการประชุมคณะรัฐมนตรี**

**ครั้งที่ 14/2559 วันอังคารที่ 5 เมษายน 2559**

**กระทรวงเกษตรและสหกรณ์**

**เรื่องเพื่อทราบ (กษ. เจ้าของเรื่อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **050459****เรื่อง** **:** สถานการณ์น้ำและการบริหารจัดการน้ำในช่วงฤดูแล้งปี 2558/59 ครั้ง 18**สารัตถะ :** กษ. เสนอ ครม. รับทราบสถานการณ์น้ำและการบริหารจัดการน้ำในช่วงฤดูแล้งปี 2558/59 ครั้ง 18โดยมีรายละเอียดสรุปได้ ดังนี้1. **มติคณะรัฐมนตรี** เมื่อวันที่ 6 ตุลาคม 2558 รับทราบสถานการณ์น้ำ และให้กระทรวงเกษตรและสหกรณ์รายงานเกี่ยวกับการบริหารจัดการน้ำ ให้คณะรัฐมนตรีทราบทุกสัปดาห์ 2. **สถานการณ์น้ำ ณ วันที่ 21 มี.ค. 59**2.1 อ่างเก็บน้ำขนาดใหญ่ทั้งประเทศ มีน้ำใช้การได้ 11,623 ล้าน ลบ.ม. คิดเป็นร้อยละ 25 ของปริมาตรน้ำใช้การทั้งหมด2.2 อ่างเก็บน้ำในลุ่มน้ำเจ้าพระยาและลุ่มน้ำแม่กลอง ลุ่มน้ำเจ้าพระยา มีน้ำใช้การได้ 2,582 ล้าน ลบ.ม. คิดเป็นร้อยละ 14 ของปริมาตรน้ำใช้การทั้งหมด และลุ่มน้ำแม่กลอง มีน้ำใช้การได้ 3,418 ล้าน ลบ.ม. คิดเป็นร้อยละ 26 ของปริมาตรน้ำใช้การทั้งหมด 2.3 แหล่งน้ำอื่นของกระทรวงเกษตรฯ ณ วันที่ 16 มี.ค. 59- แหล่งน้ำในไร่นานอกเขตชลประทาน จำนวน 352,528 บ่อ ความจุ 352.53 ล้าน ลบ.ม. มีปริมาตรน้ำ 139.23 ล้าน ลบ.ม. คิดเป็นร้อยละ 40 ของความจุทั้งหมด- อ่างเก็บน้ำขนาดเล็ก ทั้งประเทศ จำนวน 4,789 แห่ง ความจุรวม 1,815.83 ล้าน ลบ.ม. มีปริมาตรน้ำ 998.56 ล้าน ลบ.ม. คิดเป็นร้อยละ 54 ของความจุทั้งหมด2.4 แหล่งน้ำที่ดำเนินการโดยกรมทรัพยากรน้ำ ณ วันที่ 17 มี.ค. 59- โครงการอนุรักษ์ฟื้นฟูแหล่งน้ำ จำนวน 14,091 แห่ง ความจุรวม 1,161.07 ล้าน ลบ.ม. มีปริมาตรน้ำรวม 340.45 ล้าน ลบ.ม. คิดเป็นร้อยละ 29.32 ของความจุทั้งหมด2.5 ตามแผนยุทธศาสตร์การบริหารจัดการทรัพยากรน้ำ ณ วันที่ 17 มี.ค.59แหล่งเก็บน้ำอื่นๆ ได้แก่ แหล่งน้ำในและนอกเขตชลประทาน สระน้ำในไร่นา น้ำบาดาลเพื่อการเกษตร มีความจุ 1,037.29 ล้าน ลบ.ม. ปริมาณน้ำรวม 408.97 ล้าน ลบ.ม. คิดเป็นร้อยละ 39.42 ของความจุทั้งหมด3. **การจัดสรรน้ำ** - แผนการจัดสรรน้ำ ทั้งประเทศ 11,420 ล้าน ลบ.ม. โดยจัดสรรในลุ่มเจ้าพระยา 3,200 ลบ.ม.- ผลการจัดสรรน้ำ (ตั้งแต่ 1 พ.ย.58 – 20 มี.ค. 59) ทั้งประเทศใช้น้ำไปแล้ว 8,009 ล้าน ลบ.ม. คิดเป็นร้อยละ 70 ของแผนการจัดสรรน้ำ และลุ่มเจ้าพระยา ใช้น้ำไปแล้ว 2,352 ล้าน ลบ.ม. คิดเป็นร้อยละ 74 ของแผนการจัดสรรน้ำ 4. **การบริหารจัดการน้ำในลุ่มเจ้าพระยาช่วงฤดูแล้งปี 2558/59**- แผนการระบายน้ำจากเขื่อน ภูมิพล สิริกิติ์ แควน้อยฯ และป่าสักฯ (ช่วงวันที่ 21 – 27 มี.ค. 59)เฉลี่ยวันละ 17.77 ล้าน ลบ.ม. แบ่งเป็น เพื่ออุปโภค-บริโภค 6.04 ล้าน ลบ.ม. รักษาระบบนิเวศ 9.47 ล้าน ลบ.ม. การเกษตร 2.18 ล้าน ลบ.ม. และอุตสาหกรรม 0.08 ล้าน ลบ.ม.- ผลการระบายน้ำจากเขื่อน (ช่วงวันที่ 14 – 20 มี.ค. 59) เฉลี่ยวันละ 17.95 ล้าน ลบ.ม. แบ่งเป็นเพื่ออุปโภค-บริโภค 6.04 ล้าน ลบ.ม. รักษาระบบนิเวศ 9.65 ล้าน ลบ.ม. การเกษตร 2.18 ล้าน ลบ.ม. และอุตสาหกรรม 0.08 ล้าน ลบ.ม.5. **สถานการณ์การเพาะปลูกข้าวในเขตชลประทานลุ่มน้ำเจ้าพระยา** ณ วันที่ 16 มี.ค. 591) พื้นที่ปลูกข้าวนาปี ปี 2558 แผนเพาะปลูก 7.45 ล้านไร่ ไม่ปลูก 1.05 ล้านไร่ ปลูกแล้ว 6.40 ล้านไร่ โดยในพื้นที่ที่ปลูก 6.40 ล้านไร่ แบ่งเป็น เก็บเกี่ยวแล้ว 6.38 ล้านไร่ เสียหาย 0.02 ล้านไร่ เก็บเกี่ยวเสร็จสิ้นแล้ว2) พื้นที่ปลูกข้าวนาปีต่อเนื่อง ปี 2558 พื้นที่ปลูกข้าวต่อเนื่องตั้งแต่ ส.ค. 58 จำนวน 1.76 ล้านไร่เก็บเกี่ยวแล้ว 1.76 ล้านไร่ เก็บเกี่ยวเสร็จสิ้นแล้ว3) พื้นที่ปลูกข้าวนาปรัง ปี 2558/59 ผลการเพาะปลูกข้าวนาปรังตั้งแต่วันที่ 1 พ.ย. 58 – 16 มี.ค. 59 จำนวน 1.98 ล้านไร่ เก็บเกี่ยวแล้ว 1.51 ล้านไร่ เสียหาย 0.004 ล้านไร่รอเก็บเกี่ยว 0.47 ล้านไร่**มติ ครม. :** รับทราบตามที่ กษ. เสนอ | **หน่วยงานที่รับผิดชอบ** : กษ. (ชป.)**ประโยชน์ที่ได้รับ :** เพื่อให้รับทราบสถานการณ์น้ำและสามารถบริหารจัดการน้ำในช่วงฤดูแล้งปี 2558/59 เพื่อจะได้มีน้ำใช้ในการเพาะปลูกและทำการเกษตรต่อไป**กำหนดรายงานผลการปฏิบัติเพื่อเสนอ ครม. :** **-** |

**ผลการประชุมคณะรัฐมนตรี**

**ครั้งที่ 14/2559 วันอังคารที่ 5 เมษายน 2559**

**กระทรวงเกษตรและสหกรณ์**

**เรื่องเพื่อพิจารณา (กษ. เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **050459****เรื่อง** **:** การบริหารจัดการน้ำมันปาล์มของกลาง**สารัตถะ :** พณ. เสนอ ครม. พิจารณา ดังนี้ 1. เห็นชอบให้ พณ. มีคำสั่งยกเลิกคณะกรรมการแก้ไขปัญหาปาล์มน้ำมันอย่างเป็นระบบ 2. มอบหมายให้กรมศุลกากรดำเนินการเกี่ยวกับน้ำมันปาล์มของกลางซึ่งคดีถึงที่สุดเพื่อไม่ให้นำกลับมาหมุนเวียนในเชิงพาณิชย์ โดยส่งมอบให้ส่วนราชการหรือมูลนิธิที่มีหนังสือขอนำไปใช้เพื่อประโยชน์ในการวิจัยและพัฒนาด้านพลังงานทดแทนหรือเพื่อประโยชน์สาธารณะ หรือจำหน่ายโดยวิธีการทำลายโดยมีรายละเอียดสรุปได้ ดังนี้1. ครม. ได้มีมติเมื่อวันที่ 8 เม.ย. 2546 ให้ พณ. ดำเนินการร่วมกับหน่วยงานที่เกี่ยวข้องในการแก้ไขปัญหาราคาน้ำมันปาล์มตกต่ำและการลักลอบนำเข้าน้ำมันปาล์ม โดยอาจพิจารณาจัดตั้งเป็นคณะกรรมการเฉพาะกิจขึ้นมาคณะหนึ่งเพื่อทำหน้าที่ดังกล่าวและได้มีมติเมื่อวันที่ 22 เม.ย. 2546 เห็นชอบแนวทางการแก้ไขปัญหาปาล์มน้ำมันอย่างเป็นระบบ โดยในส่วนของการจัดการของกลางให้ กค. ร่วมกับ พณ. ดำเนินการกับของกลางที่ยึดได้ โดยให้ พณ. เก็บของกลางและจำหน่ายทั้งหมด2. พณ. รายงานว่า ได้แต่งตั้งคณะกรรมการแก้ไขปัญหาปาล์มน้ำมันอย่างเป็นระบบ (คำสั่งกระทรวงพาณิชย์ ที่ 146/2546 ลงวันที่ 6 พฤษภาคม 2546) โดยมี รมว.พณ. เป็นประธาน รมช.กค. หรือผู้แทนเป็นรองประธานกรรมการ อธิบดีกรมการค้าภายใน เป็นกรรมการและเลขานุการ ทำหน้าที่กำหนดนโยบาย มาตรการ และวางแผนในการบริหารจัดการปาล์มน้ำมัน เพื่อเสริมสร้างความเป็นธรรมให้กับผู้เกี่ยวข้องทั้งระบบ รวมทั้งจัดระบบการนำเข้า การส่งออก การจำหน่ายปาล์มน้ำมันและน้ำมันปาล์ม โดยคณะกรรมการแก้ไขปัญหาปาล์มน้ำมันอย่างเป็นระบบได้มีมติเมื่อวันที่ 24 พ.ค. 2547 อนุมัติในหลักการให้กรมศุลกากรส่งมอบน้ำมันปาล์มของกลางซึ่งคดีถึงสุดแล้วให้ส่วนราชการหรือมูลนิธิที่มีหนังสือขอนำไปใช้เพื่อประโยชน์ในการวิจัยและพัฒนาด้านพลังงานทดแทนได้ โดยมอบอำนาจให้ รมว.พณ. ในฐานะประธานกรรมการแก้ไขปัญหาปาล์มน้ำมันอย่างเป็นระบบ เป็นผู้พิจารณาอนุมัติเป็นคราวๆ ไป โดยได้มีการอนุมัติน้ำมันปาล์มของกลางให้หน่วยงานภาครัฐนำไปใช้ผลิตไบโอดีเซลตามที่กรมศุลกากรเสนอตั้งแต่วันที่ 24 พ.ค. 2547 ถึงวันที่ 24 มิ.ย. 2557 ไปแล้ว รวม 24 ครั้ง จำนวน 1,081 แฟ้มคดี ปริมาณ 505.278 ตัน3. ปัจจุบันได้มีคณะกรรมการนโยบายปาล์มน้ำมันแห่งชาติ (กนป.) ซึ่งแต่งตั้งตามระเบียบสำนักนายกรัฐมนตรีว่าด้วยคณะกรรมการนโยบายปาล์มน้ำมันแห่งชาติตั้งแต่ปี 2551 มีอำนาจหน้าที่ในการกำหนดนโยบายและแผนการบริหารพัฒนาปาล์มน้ำมันอย่างเป็นระบบครบวงจร และ กนป. ได้แต่งตั้งคณะทำงานแก้ไขปัญหาการนำเข้าน้ำมันปาล์มและผลิตภัณฑ์น้ำมันปาล์ม โดยมีพลเอกเฉลิมชัย สิทธิสารท ผู้ช่วยผู้บัญชาการทหารบกเป็นประธานคณะทำงาน มีอำนาจหน้าที่กำหนดแผนมาตรการแนวทางในการบูรณาการทุกหน่วยงานที่เกี่ยวข้องในการแก้ไขปัญหาการนำเข้าน้ำมันปาล์มและผลิตภัณฑ์น้ำมันปาล์มทั้งระบบ โดยเฉพาะการนำเข้า การส่งออก และการปลอมแปลงเอกสารหลักฐานที่เกี่ยวข้อง รวมทั้งอำนวยการสั่งการและควบคุมการปฏิบัติในภาพรวม รวมทั้งออกคำสั่งจัดตั้งชุดปฏิบัติการบูรณาการบังคับใช้กฎหมาย (Task Force) ได้ตามความจำเป็นและเหมาะสม4. เนื่องจากได้มีการตรวจยึดน้ำมันปาล์มลักลอบตั้งแต่ปี 2558 จนถึงปัจจุบันมีทั้งน้ำมันปาล์มดิบ น้ำมันปาล์มบริสุทธิ์ ที่บรรจุขวดและบรรจุถุง รวมทั้งสิ้น 333.44 ตัน เก็บรักษาไว้ที่ด่านศุลกากรจังหวัดมุกดาหาร สงขลา นราธิวาส สตูล นครศรีธรรมราช ปัตตานี และที่ค่ายสมันตรัฐบุรินทร์ จังหวัดสตูล ซึ่งเต็มสถานที่เก็บแล้ว และน้ำมันปาล์มบางส่วนรั่วซึมเสียหายจึงจำเป็นต้องมีกรอบการดำเนินการบริหารจัดการน้ำมันปาล์มของกลางโดยเร่งด่วน5. เพื่อให้การบริหารจัดการน้ำมันปาล์มเป็นไปอย่างมีระบบและเอกภาพ และให้การบริหารจัดการน้ำมันปาล์มของกลางที่ได้ตรวจยึดมาจำนวนมากเป็นไปโดยสะดวกรวดเร็ว ลดภาวการณ์เก็บรักษา ลดความเสี่ยงในการเสียหาย และไม่เป็นปัญหาต่อการจัดการสถานที่จัดเก็บ พณ. จึงได้เสนอ กนป. พิจารณาการดำเนินการเกี่ยวกับการบริหารจัดการน้ำมันปาล์มของกลาง โดยในคราวประชุม กนป. เมื่อวันที่ 16 มี.ค. 2559 ที่ประชุมได้มีมติ ดังนี้ 5.1 เห็นชอบให้ พณ. นำเสนอ ครม. เรื่องการยกเลิกคณะกรรมการแก้ไขปัญหาปาล์มน้ำมันอย่างเป็นระบบ 5.2 มอบหมายให้ พณ. ประชุมหารือกับ พน. และกรมศุลกากรเพื่อพิจารณาวิธีการดำเนินการเกี่ยวกับน้ำมันปาล์มของกลางซึ่งคดีถึงที่สุดไปใช้ประโยชน์สาธารณะเพื่อไม่ให้นำกลับมาหมุนเวียนในเชิงพาณิชย์ แล้วนำเสนอ ครม. พิจารณาต่อไป6. พณ. ได้ประชุมหารือ พน. (กรมพัฒนาพลังงานทดแทนและอนุรักษ์พลังงาน และการไฟฟ้าฝ่ายผลิตแห่งประเทศไทย) รวมทั้งกรมศุลกากรเมื่อวันที่ 17 มี.ค. 2559 โดยกำหนดให้กรมศุลกากรดำเนินการกับน้ำมันปาล์มของกลางซึ่งคดีถึงที่สุด ดังนี้ 6.1 ส่งมอบให้ส่วนราชการหรือมูลนิธิที่มีหนังสือขอนำไปใช้เพื่อประโยชน์ในการวิจัยและพัฒนาด้านพลังงานทดแทน หรือเพื่อประโยชน์สาธารณะ 6.2 จำหน่ายโดยวิธีการทำลายความเห็นของ กษ.กษ. พิจารณาแล้วขอเรียนว่า ไม่ขัดข้องกับการยกเลิกคณะกรรมการแก้ไขปัญหาปาล์มน้ำมันอย่างเป็นระบบ และการบริหารจัดการน้ำมันปาล์มของกลางที่ พณ. เสนอ เนื่องจากการดำเนินการดังกล่าวสอดคล้องกับมติคณะกรรมการนโยบายปาล์มน้ำมันแห่งชาติ และเป็นวิธีการที่เป็นประโยชน์ต่อสาธารณะ และจะเป็นการป้องกันไม่ให้น้ำมันปาล์มของกลางซึ่งคดีถึงที่สุดกลับมาหมุนเวียนในระบบตลาดได้อีก ถึงแม้น้ำมันปาล์มของกลางดังกล่าวจะมีปริมาณไม่มาก แต่อาจกระทบต่อกลไกตลาด ซึ่งจะส่งผลให้ราคาน้ำมันปาล์ม และผลปาล์มน้ำมันที่เกษตรกรขายได้ปรับตัวลดลง**มติ ครม. :** เห็นชอบทั้ง 2 ข้อ ตามที่ พณ. เสนอ และให้ กค. (กรมศุลกากร) รับความเห็นของ สงป. และ สศช. ไปพิจารณาดำเนินการด้วย | **หน่วยงานที่รับผิดชอบ** : พณ./กษ. (สศก.)**ประโยชน์ที่ได้รับ :** เพื่อให้การบริหารจัดการน้ำมันปาล์มเป็นไปอย่างมีระบบและเอกภาพ และให้การบริหารจัดการน้ำมันปาล์มของกลางที่ได้ตรวจยึดมาจำนวนมากเป็นไปโดยสะดวกรวดเร็ว ลดภาวการณ์เก็บรักษา ลดความเสี่ยงในการเสียหาย และไม่เป็นปัญหาต่อการจัดการสถานที่จัดเก็บ**กำหนดรายงานผลการปฏิบัติเพื่อเสนอ ครม. :** **-** |

**ผลการประชุมคณะรัฐมนตรี**

**ครั้งที่ 14/2558 วันอังคารที่ 5 เมษายน 2559**

**กระทรวงเกษตรและสหกรณ์**

**เรื่องเพื่อพิจารณา (กษ. เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **050459****เรื่อง** **:** การลงนามความตกลงปารีส**สารัตถะ :** ทส. เสนอ ครม. พิจารณา ดังนี้ 1 เห็นชอบให้ประเทศไทยเข้าร่วมในพิธีลงนามระดับสูงความตกลงปารีส (High – level signature ceremony of the Paris Agreement) ในวันที่ 22 เม.ย. 2559ณ สำนักงานใหญ่สหประชาชาติ นครนิวยอร์ก สหรัฐอเมริกา 2. อนุมัติให้รัฐมนตรีว่าการ ทส. เป็นผู้มีอำนาจลงนามในพิธีลงนามระดับสูงความตกลงปารีส 3. มอบหมาย กต. ออกหนังสือมอบอำนาจเต็ม (Full Powers) เพื่อให้รัฐมนตรีว่าการ ทส. ลงนามในพิธีลงนามระดับสูงความตกลงปารีส และจัดส่ง note verbale เพื่อยืนยันการเข้าร่วมพิธีดังกล่าว โดยระบุชื่อและตำแหน่งของรัฐมนตรีว่าการ ทส. รวมถึงหนังสือมอบอำนาจเต็ม (Full Powers) ดังกล่าว ต่อฝ่ายสนธิสัญญา สำนักกฎหมายแห่งสหประชาชาติ (Treaty Section,United Nations Office of Legal Affairs) โดยด่วนต่อไปโดยมีรายละเอียดสรุปได้ ดังนี้1. ประเทศไทยได้ให้สัตยาบันเข้าร่วมเป็นภาคีอนุสัญญาสหประชาชาติว่าด้วยการเปลี่ยนแปลงสภาพภูมิอากาศ เมื่อวันที่ 28 ธ.ค. 2537 อันเป็นอนุสัญญาฯ ระหว่างรัฐซึ่งอยู่ภายใต้การบังคับของกฎหมายระหว่างประเทศ ซึ่งมีผลบังคับทางพันธกรณีกับประเทศภาคีโดยมีวัตถุประสงค์เพื่อรักษาระดับความเข้มข้นของก๊าซเรือนกระจกในบรรยากาศให้อยู่ในระดับที่ปลอดภัยจากการแทรกแซงของมนุษย์ที่เป็นอันตรายต่อระบบภูมิอากาศ โดยรัฐภาคีอนุสัญญาสหประชาชาติว่าด้วยการเปลี่ยนแปลงสภาพภูมิอากาศ มีการประชุมใหญ่เป็นประจำทุกปี เพื่อให้ภาคีร่วมกันหารือเกี่ยวกับการดำเนินงานเพื่อให้บรรลุในวัตถุประสงค์ของอนุสัญญาฯ โดยที่ผ่านมามีการประชุมมาแล้ว 21 ครั้ง2. ที่ประชุมรัฐภาคีอนุสัญญาสหประชาชาติว่าด้วยการเปลี่ยนแปลงสภาพภูมิอากาศสมัยที่ 3 ณ กรุงเกียวโต ประเทศญี่ปุ่น ได้มีการรับรองพิธีสารเกียวโต ในวันที่ 11 ธ.ค. 2540 และมีผลบังคับใช้เมื่อวันที่ 16 ก.พ. 2548โดยพิธีสารเกียวโตระบุกติการะหว่างประเทศที่มีบทบัญญัติภาคบังคับที่สำคัญกล่าวคือ กลุ่มประเทศพัฒนาแล้ว (ประเทศภาคผนวกที่ 1) จะต้องดำเนินการตามพันธกรณีในการลดการปล่อยก๊าซเรือนกระจกตามพันธกรณีที่ระบุไว้ในพิธีสารเกียวโต ในขณะที่ประเทศกำลังพัฒนา (ประเทศนอกภาคผนวกที่ 1) ซึ่งมีไทยเป็นสมาชิกด้วยนั้น ไม่มีพันธกรณีผูกมัดในการลดก๊าซเรือนกระจก แต่สามารถร่วมมือกับประเทศในผนวกที่ 1 ในการดำเนินการตามพันธกรณีดังกล่าวข้างต้นได้ ซึ่งประเทศไทย ได้ให้สัตยาบันต่อพิธีสารเกียวโต เมื่อวันที่ 28 ส.ค. 2545 รวมถึงได้ส่งตราสารยอมรับการแก้ไขพิธีสารเกียวโตและภาคผนวกของพิธีสารเกียวโตซึ่งกำหนดพันธกรณีระยะที่ 2ตั้งแต่วันที่ 1 ม.ค. 25569 และสิ้นสุดในวันที่ 31 ธ.ค. 2563 รวมระยะเวลา 8 ปี3. ที่ประชุมรัฐภาคีอนุสัญญาสหประชาชาติว่าด้วยการเปลี่ยนแปลงสภาพภูมิอากาศ สมัยที่ 21 (COP21) และการประชุมรัฐภาคีพิธีสารเกียวโต สมัยที่ 11 (CMP 11) ณ กรุงปารีส สาธารณรัฐฝรั่งเศส ได้มีข้อตัดสินใจ 1/CP/21 รับรองความตกลงปารีส (Paris Agreement) เมื่อวันที่ 12 ธ.ค. 2558 เพื่อกำหนดความร่วมมือในการดำเนินงานด้านการเปลี่ยนแปลงสภาพภูมิอากาศ และมอบหมายให้เลขาธิการสหประชาชาติจัดให้มีพิธีลงนามระดับสูงความตกลงปารีส (High – level signature ceremony for the Paris Agreement) 4. **วัตถุประสงค์สำคัญของความตกลงปารีส** คือ การกำหนดเป้าหมายร่วมกันระดับโลก 3 เป้าหมายหลัก ได้แก่ (1) ควบคุมการเพิ่มขึ้นของอุณหภูมิเฉลี่ยของโลกให้ต่ำกว่า 2 องศาเซลเซียสเมื่อเทียบกับยุคก่อนอุตสาหกรรมและการมุ่งพยายามควบคุมการเพิ่มขึ้นของอุณหภูมิไม่ให้เกิน 1.5 องศาเซลเซียส เมื่อเทียบกับยุคก่อนอุตสาหกรรม (2) เพิ่มขีดความสามารถในการปรับตัวต่อผลกระทบทางลบจากการเปลี่ยนแปลงสภาพภูมิอากาศ และการส่งเสริมความสามารถในการฟื้นตัวจากการเปลี่ยนแปลงสภาพภูมิอากาศและการพัฒนาประเทศที่ปล่อยก๊าซเรือนกระจกต่ำ โดยไม่กระทบต่อการผลิตอาหาร และ (3) ทำให้เกิดเงินทุนหมุนเวียนที่มีความสอดคล้องกับแนวทางที่นำไปสู่การพัฒนาที่ปล่อยก๊าซเรือนกระจกต่ำและการพัฒนาให้มีความสามารถในการฟื้นตัวจากการเปลี่ยนแปลงสภาพภูมิอากาศ5. **รายละเอียดของความตกลงปารีส** ครอบคลุมการดำเนินงานเกี่ยวกับการลดก๊าซเรือนกระจก การปรับตัวต่อผลกระทบทางลบจากการเปลี่ยนแปลงสภาพภูมิอากาศการสนับสนุนทางการเงิน การพัฒนาและถ่ายทอดเทคโนโลยี การเสริมสร้างศักยภาพของประเทศกำลังพัฒนาและกรอบการรายงานข้อมูลให้เกิดความโปร่งใสในการดำเนินงานและการสนับสนุนการดำเนินงานแก่ประเทศกำลังพัฒนา6. เลขาธิการสหประชาชาติได้เรียนเชิญนายกรัฐมนตรีเข้าร่วมพิธีลงนามระดับสูงความตกลงปารีส (High – level signature ceremony of the Paris Agreement) ในวันที่ 22 เม.ย. 2559 ณ สำนักงานใหญ่สหประชาชาตินครนิวยอร์ก สหรัฐอเมริกาและสำนักเลขาธิการอนุสัญญาสหประชาชาติว่าด้วยการเปลี่ยนแปลงสภาพภูมิอากาศขอให้ภาคีที่มีความประสงค์จะเข้าร่วมพิธีลงนามดังกล่าวจัดส่งจดหมายหรือ note verbale เพื่อยืนยันการเข้าร่วมพิธีดังกล่าว โดยระบุชื่อ และตำแหน่งของผู้เข้าร่วมพิธี และหนังสือมอบอำนาจเต็ม (Full Powers) มอบหมายผู้มีอำนาจลงนามในความตกลงปารีส หากจำเป็น7. **กต. แจ้งว่าการลงนามความตกลงปารีสเป็นเพียงขั้นตอน** การแสดงเจตจำนงทางการเมืองในทางนโยบายของไทยในการเข้าร่วมเป็นภาคีความตกลงฯเท่านั้น **แต่ยังไม่มีผลผูกพันทางกฎหมายให้ไทยต้องปฏิบัติตามข้อบทใด ๆ ในความตกลงฯ จึงยังไม่เข้าข่ายเป็นการแสดงเจตนาเข้าผูกพันเป็นภาคีความตกลงฯ** อย่างไรก็ตาม การลงนามดังกล่าวต้องขออนุมัติคณะรัฐมนตรี และเมื่อประเทศไทยได้ลงนามในความตกลงฯ แล้วขั้นตอนต่อไปในการแสดงเจตนาเข้าภาคี คือ การจัดทำสัตยาบันสาร (instrument of ratification) ซึ่งถือเป็นการจัดทำสนธิสัญญาตามกฎหมายระหว่างประเทศ และเข้าข่ายเป็นหนังสือสัญญาตามมาตรา 23 ของรัฐธรรมนูญแห่งราชอาณาจักรไทย (ฉบับชั่วคราว) พุทธศักราช 2557 ทั้งนี้ก่อนจัดทำสัตยาบันสาร ส่วนราชการที่เกี่ยวข้องอาจพิจารณาร่วมกันว่าเนื้อหาสาระของความตกลงฯ เข้าข่ายเป็นหนังสือสัญญาตามมาตรา 23 วรรคสอง ของรัฐธรรมนูญแห่งราชอาณาจักรไทย (ฉบับชั่วคราว) พุทธศักราช 2557 ซึ่งต้องได้รับความเห็นชอบจากสภานิติบัญญัติแห่งชาติ หรือไม่โดยอาจพิจารณาจัดทำตารางพันธกรณีเพื่อตรวจสอบเนื้อหาของความตกลงฯ8. สำนักงานนโยบายและแผนทรัพยากรธรรมชาติและสิ่งแวดล้อมได้แต่งตั้งคณะทำงานเจรจาสำหรับการประชุมภายใต้กรอบอนุสัญญาสหประชาชาติว่าด้วยการเปลี่ยนแปลงสภาพภูมิอากาศ ซึ่งประกอบด้วยผู้แทนจากหน่วยงานที่เกี่ยวข้อง ได้แก่ ทส. กต. พณ. กษ. วท. เพื่อจัดทำคำแปลความตกลงปารีสเป็นภาษาไทย และตารางพันธกรณีความตกลงปารีสเพื่อสรุปสาระสำคัญของพันธกรณีต่อประเทศไทยและสิ่งที่ต้องดำเนินการจากพันธกรณีดังกล่าว รวมทั้งจัดทำรายละเอียดขั้นตอนการลงนามและการให้สัตยาบันเพื่อเข้าร่วมเป็นภาคีความตกลงปารีส9. ที่ประชุมคณะกรรมการนโยบายการเปลี่ยนแลงสภาพภูมิอากาศแห่งชาติ ครั้งที่ 1/2559 เมื่อวันที่ 21 มี.ค. 2559 มีมติเห็นชอบให้ประเทศไทยลงนามในความตกลงปารีสและเห็นชอบต่อขั้นตอนการให้สัตยาบันเพื่อเข้าร่วมเป็นภาคีความตกลงปารีส และมอบหมายให้รัฐมนตรีว่าการ ทส. และมอบหมายให้รัฐมนตรีว่าการ ทส. เป็นผู้ลงนามในพิธีลงนามระดับสูงความตกลงปารีส ในวันที่ 22 เม.ย. 2559 ณ สำนักงานใหญ่สหประชาชาติ นครนิวยอร์ก สหรัฐอเมริกา โดยให้นำเสนอต่อคณะรัฐมนตรีพิจารณาให้ความเห็นชอบต่อไป10. การลงนามเพื่อเข้าร่วมเป็นภาคีความตกลงปารีส เป็นการแสดงเจตจำนงทางการเมืองในทางนโยบายของไทยในการร่วมมือกับประชาคมโลกในการแก้ไขปัญหาการเปลี่ยนแปลงสภาพภูมิอากาศ โดยความตกลงปารีสจะมีผลบังคับใช้ในวันที่ 30 หลังจากวันที่ภาคีอนุสัญญาอย่างน้อยที่สุด 55 ภาคี ซึ่งมีการปล่อยก๊าซเรือนกระจกรวมกันอย่างน้อยที่สุดประมาณร้อยละ 55 ของการปล่อยก๊าซเรือนกระจกทั้งหมด ได้มอบสัตยาบันสาร สารการยอมรับสารการให้ความเห็นชอบ หรือภาคยานุวัติสาร ซึ่งการดำเนินการดังกล่าวจะทำให้ประเทศไทยมีภาพลักษณ์ที่ดีในฐานะประธานกลุ่ม 77 ภายใต้กรอบอนุสัญญาสหประชาชาติว่าด้วยการเปลี่ยนแปลงสภาพภูมิอากาศ ทั้งนี้ ความตกลงปารีสเปิดโอกาสให้แต่ละประเทศกำหนดการดำเนินงานที่เหมาะสมของประเทศได้เอง ซึ่งประเทศไทยสามารถกำหนดให้สอดคล้องกับแผนระดับประเทศและภาคส่วนที่เกี่ยวข้อง และ**การลงนามความตกลงปารีสนี้ ยังไม่ถือว่าประเทศไทยมีพันธกรณีใด ๆ****มติ. ครม.** : เห็นชอบและอนุมัติทั้ง 3 ข้อ ตามที่ ทส. เสนอ และให้ ทส. รับความเห็นของ วท. และ สคก. ไปพิจารณาดำเนินการต่อไปด้วย | **หน่วยงานที่รับผิดชอบ** : ทส./กษ. (สศก.)**ประโยชน์ที่ได้รับ :** เพื่อรักษาระดับความเข้มข้นของก๊าซเรือนกระจกในบรรยากาศให้อยู่ในระดับที่ปลอดภัยจากการแทรกแซงของมนุษย์ที่เป็นอันตรายต่อระบบภูมิอากาศ**กำหนดรายงานผลการปฏิบัติเพื่อเสนอ ครม. :** - |

**ผลการประชุมคณะรัฐมนตรี**

**ครั้งที่ 14/2559 วันอังคารที่ 5 เมษายน 2559**

**กระทรวงเกษตรและสหกรณ์**

**เรื่องเพื่อพิจารณา (กษ. เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **050459****เรื่อง** **:** การดำเนินการตามมาตรการทบทวนบทบาทภารกิจของส่วนราชการ : การถ่ายโอนภารกิจภาครัฐ**สารัตถะ :** ก.พ.ร. เสนอ ครม. พิจารณาให้ความเห็นชอบ ดังนี้ 1. ผลการดำเนินงานการถ่ายโอนภารกิจของส่วนราชการในกลุ่มกระทรวงด้านสังคมและด้านเศรษฐกิจ ทั้ง 3 ระยะ จำนวน 141 งาน 2. แนวทางการติดตามผลการดำเนินการถ่ายโอนงาน. 3. ข้อเสนอแนะและมาตรการการขับเคลื่อนการถ่ายโอนงานโดยมีรายละเอียดสรุปได้ ดังนี้1. ครม. มีมติเมื่อวันที่ 11 พ.ค. 2553 เห็นชอบมาตรการทบทวนบทบาทภารกิจของส่วนราชการตามมาตรา 33 แห่งพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. 2546 ตามที่สำนักงาน ก.พ.ร. เสนอ โดยให้มีการถ่ายโอนภารกิจด้านตรวจสอบและรับรองคุณภาพมาตรฐานของส่วนราชการต่าง ๆ ให้ภาคเอกชนหรือภาคส่วนอื่นรับไปดำเนินการแทน กำหนดการถ่ายโอนงานเป็น 3 ระยะ ดังนี้**ระยะแรก** ถ่ายโอนภารกิจด้านการตรวจสอบและรับรองคุณภาพมาตรฐาน จำนวน 37 งานและติดตามประเมินผล**ระยะที่สอง** เตรียมการและถ่ายโอนภารกิจด้านการตรวจสอบและรับรองคุณภาพมาตรฐานที่ยังคงเหลือให้แล้วเสร็จอีก 56 งาน **ระยะที่สาม** ศึกษาเพื่อเตรียมการดำเนินการถ่ายโอนภารกิจภาครัฐในด้านอื่น ๆ นอกเหนือจากภารกิจด้านการตรวจสอบและรับรองคุณภาพมาตรฐาน2. **ก.พ.ร. ได้ดำเนินการเพื่อให้ถ่ายโอนงานของส่วนราชการทั้ง 3 ระยะ** ตามมติคณะรับมนตรีดังกล่าว โดยได้กำหนดหลักเกณฑ์และเงื่อนไขการพิจารณา เพื่อคัดเลืองงานที่จะถ่ายโอน นอกจากนี้ ได้แต่งตั้งคณะอนุกรรมการพัฒนาระบบราชการเฉพาะกิจเกี่ยวกับการถ่ายโอนภารกิจของส่วนราชการด้านสังคม และด้านเศรษฐกิจ เพื่อพิจารณาภารกิจของส่วนราชการที่สมควรถ่ายโอน ให้คำปรึกษาแนวทางแก้ไขปัญหาและติดตามประเมินผลการถ่ายโอนงาน ทั้งนี้ ก.พ.ร. ได้มีมติ 30 พ.ย. 2558 เห็นชอบผลการดำเนินงานการถ่ายโอนภารกิจของส่วนราชการ จำนวน 141 งาน และให้สำนักงาน ก.พ.ร. นำเรื่องดังกล่าวเสนอคณะรัฐมนตรีเพื่อพิจารณาต่อไป3. **ผลการดำเนินงานการถ่ายโอนภารกิจของส่วนราชการในกลุ่มกระทรวงด้านสังคมและด้านเศรษฐกิจ ทั้ง 3 ระยะ แบ่งได้เป็น 3 กลุ่ม ดังนี้**1) งานที่ดำเนินการถ่ายโอนงานแล้วเสร็จ จำนวน 81 งาน คิดเป็นร้อยละ 57.452) งานที่อยู่ระหว่างดำเนินการถ่ายโอนงาน จำนวน 28 งาน คิดเป็นร้อยละ 19.853) งานที่ไม่เห็นควรถ่ายโอนงาน จำนวนงาน 32 งาน คิดเป็นร้อยละ 22.70รวมจำนวนงานทั้งหมด 141 งานคิดเป็นร้อยละ 1004. **แนวทางการติดตามผลการดำเนินการถ่ายโอนงานเพื่อให้ แล้วเสร็จอย่างมีประสิทธิภาพ** **เป็นรูปธรรมและตามระยะเวลาที่กำหนด ดังนี้**1) แจ้งมติการถ่ายโอนงานที่ยังคงอยู่ระหว่างการดำเนินงาน และจัดทำแผนการถ่ายโอนงาน (Roadmap) ในความรับผิดชอบ2) ทำความเข้าใจกับผู้บริหารและเจ้าหน้าที่ที่เกี่ยวข้องของส่วนราชการที่มีงานที่อยู่ระหว่างดำเนินการถ่ายโอน3) ให้ส่วนราชการแต่งตั้งคณะทำงาน/มอบหมายผู้รับผิดชอบการถ่ายโอนงาน4) ส่วนราชการอาจจัดประชุมรับฟังความคิดเห็นจากผู้ที่เกี่ยวข้องกับการถ่ายโอนภารกิจ5) ให้สำนักงาน ก.พ.ร. รายงานผลการติดตามการถ่ายโอนงาน5. **ข้อเสนอแนะและมาตรการขับเคลื่อนการถ่ายโอนงาน**1) ส่วนราชการทบทวนบทบาทภารกิจและเสนองานที่ต้องถ่ายโอนเพิ่มเติม **ผู้รับผิดชอบ** ส่วนราชการและสำนักงาน ก.พ.ร.2) เมื่อส่วนราชการ (ที่มีงานที่สามารถถ่ายโอนได้) ขอปรับปรุงโครงสร้างต้องพิจารณาและเสนอการถ่ายโอนงานควบคู่ไปด้วย ว่ามีงานใดที่สามารถยุบเลิก ถ่ายโอน หรือจ้างเหมาให้ภาคส่วนอื่นดำเนินการแทน **ผู้รับผิดชอบ** ส่วนราชการและสำนักงาน ก.พ.ร.3) ให้ส่วนราชการทบทวนและปรับปรุงแก้ไขกฎหมายที่ไม่เอื้อต่อการถ่ายโอนหรือจ้างเหมาให้ภาคอื่นดำเนินการแทนภาครัฐ **ผู้รับผิดชอบ** ส่วนราชการและ สคก.4) ให้ภาครัฐจัดสรรงบประมาณอุดหนุนในระยะแรกสำหรับผู้รับบริการเป็นผู้มีรายได้น้อยหรือเกษตรกร **ผู้รับผิดชอบ** ส่วนราชการและ สงป.5) ไม่สนับสนุนอัตรากำลังและงบประมาณเพิ่มเติมแก่ส่วนราชการที่ได้ถ่ายโอนงานให้ภาคส่วนอื่นรับไปดำเนินการแทนแล้ว **ผู้รับผิดชอบ** ส่วนราชการสำนักงาน ก.พ. และ สงป.6) ให้เกลี่ย/ตัดโอนอัตรากำลัง และพัฒนาศักยภาพบุคลากรเพื่อปฏิบัติงานอื่นแทนงานที่ถูกยุบเลิก หรือถ่ายโอน **ผู้รับผิดชอบ** ส่วนราชการและสำนักงาน ก.พ.7) เมื่อส่วนราชการดำเนินการถ่ายโอนงานแล้ว ส่วนราชการต้องปรับปรุงประสิทธิภาพการทำงาน รวมทั้งสมรรถนะของบุคลากรภายในหน่วยงานให้เหมาะสมกับภารกิจที่มีการปรับเปลี่ยนไป **ผู้รับผิดชอบ** ส่วนราชการ สำนักงาน ก.พ.ร. สำนักงาน ก.พ. และ สำนักงาน ก.พ.**เห็นควรให้ส่วนราชการดำเนินการตามข้อเสนอแนะและมาตรการฯ ตั้งแต่วันที่คณะรัฐมนตรีมีมติให้ความเห็นชอบ และให้ถ่ายโอนงานตาม มติ ก.พ.ร. ให้แล้วเสร็จภายในระยะเวลาที่กำหนดตามแผนถ่ายโอนงาน (Roadmap) ของแต่ละส่วนราชการด้วย**ความเห็นของ กษ.กษ. พิจารณาแล้วเห็นว่าการดำเนินการตามมาตรการทบทวนบทบาทภารกิจของส่วนราชการ : การถ่ายโอนภารกิจภาครัฐ โดยในส่วนของ กษ. ได้ดำเนินการถ่ายโอนภารกิจงานตรวจสอบและรับรองมาตรฐานบางส่วนให้ภาคเอกชน ตั้งแต่ปี พ.ศ. 2553 ซึ่งผลการดำเนินการถ่ายโอนภารกิจให้ภาคเอกชนที่ผ่านมามีบางภารกิจที่สามารถดำเนินการได้และบางภารกิจไม่สามารถดำเนินการได้เนื่องจากมีปัญหาและอุปสรรคที่สำคัญในด้านต้นทุนสูงและไม่มีเอกชนที่เป็นหน่วยรับรองได้มาตรฐานตามที่กำหนด กระทรวงเกษตรและสหกรณ์จึงได้มีการแต่งตั้งคณะกรรมการและคณะทำงานขับเคลื่อนการถ่ายโอนภารกิจด้านการตรวจสอบและรับรองมาตรฐานของ กษ. ในการกำหนดแนวทางให้เกิดการทบทวนบทบาทภารกิจไปสู่การถ่ายโอนภารกิจด้านการตรวจสอบและรับรองมาตรฐาน ซึ่งขณะนี้อยู่ระหว่างทำการศึกษาวิจัยการจัดตั้งหน่วยงานในลักษณะขององค์การไม่แสวงหาผลกำไร (Non-Profit Organization) เพื่อทำหน้าที่ให้คำปรึกษาและฝึกอบรม (Consult and Training) รวมทั้งเป็นหน่วยงานกลางในการสนับสนุนงบประมาณด้านการตรวจสอบและรับรองมาตรฐานของ กษ. ไปสู่หน่วยตรวจสอบและรับรอง (Conformity Assessment Body: CAB) รวมทั้งได้มีการหารือร่วมกับสำนักงาน ก.พ.ร. เกี่ยวกับผลการดำเนินงาน ปัญหาอุปสรรค และแนวทางแก้ไขมาโดยตลอด จึงเห็นกับแนวทางการติดตามผลการดำเนินการถ่ายโอนงาน และข้อเสนอแนะตามที่สำนักงาน ก.พ.ร. เสนอ ทั้งนี้ ควรให้สำนักงาน ก.พ.ร. จัดทำรายละเอียดแต่ละมาตรการการขับเคลื่อนเพื่อชี้แจงให้ทุกส่วนราชการที่เกี่ยวข้องเกิดความเข้าใจในแนวทางเดียวกัน รวมทั้งควรให้สำนักงาน ก.พ.ร. ร่วมดำเนินการและให้ข้อเสนอแนะในการแก้ไขปัญหาอุปสรรคแก่ส่วนราชการอย่างใกล้ชิดมากยิ่งขึ้น เพื่อให้การถ่ายโอนเกิดผลสำเร็จเป็นรูปธรรมในระยะต่อไป**มติ. ครม. :** เห็นชอบตามที่ ก.พ.ร. เสนอ | **หน่วยงานที่รับผิดชอบ** : ก.พ.ร./กษ. (สป.กษ.)**ประโยชน์ที่ได้รับ :** เพื่อประโยชน์สุขของประชาชน เกิดผลสัมฤทธิ์ต่อภารกิจของรัฐ ความมีประสิทธิภาพความคุ้มค่าในเชิงภารกิจแห่งรัฐ การลดขั้นตอนการปฏิบัติงาน การลดภารกิจและยุบเลิกหน่วยงานที่ไม่จำเป็น การกระจายภารกิจและทรัพยากรให้แก่ท้องถิ่น การกระจายอำนาจตัดสินใจการอำนวยความสะดวก และการตอบสนองความต้องการของประชาชน**กำหนดรายงานผลการปฏิบัติเพื่อเสนอ ครม. :** - |

**ผลการประชุมคณะรัฐมนตรี**

**ครั้งที่ 14/2559 วันอังคารที่ 5 เมษายน 2559**

**กระทรวงเกษตรและสหกรณ์**

**เรื่องเพื่อพิจารณา (กษ.เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **050459****เรื่อง** **:** ขอความเห็นชอบต่อ (ร่าง) แผนพัฒนาดิจิทัลเพื่อเศรษฐกิจและสังคมและ (ร่าง) แผนพัฒนารัฐบาลดิจิทัล ระยะ 3 ปี (พ.ศ. 2559 – 2561)**สารัตถะ :** ทก. เสนอ ครม. พิจารณา ดังนี้1. ให้ความเห็นชอบต่อ (ร่าง) แผนพัฒนาดิจิทัลเพื่อเศรษฐกิจและสังคม และ (ร่าง) แผนพัฒนาดิจิทัล 3 ปี (พ.ศ. 2559 – 2561) เพื่อเป็นกลไกสำคัญในการขับเคลื่อนการพัฒนาประเทศที่ยั่งยืนโดยใช้เทคโนโลยีดิจิทัล2. มอบหมาย ทก. เป็นหน่วยงานหลักในการขับเคลื่อนแผนพัฒนาดิจิทัลเพื่อเศรษฐกิจและสังคม และแผนพัฒนารัฐบาลดิจิทัล ระยะ 3 ปี (พ.ศ. 2559 – 2561) รวมทั้งจัดทำแผนปฏิบัติการเพื่อขับเคลื่อนการพัฒนารายยุทธศาสตร์ และ/หรือรายวาระ (agenda - based) ร่วมกับหน่วยงานที่เกี่ยวข้อง3. ให้ทุกกระทรวง กรม รัฐวิสาหกิจ องค์กรปกครองส่วนท้องถิ่น หน่วยงานของรัฐและหน่วยงานที่เกี่ยวข้องนำแผนพัฒนาเศรษฐกิจและสังคม และแผนพัฒนารัฐบาลดิจิทัล และแผนปฏิบัติที่จะจัดตามขึ้น ไปพิจารณาประกอบการจัดทำแผนปฏิบัติราชการและคำของบประมาณรายจ่ายประจำปีของหน่วยงานให้สอดคล้องกัน4. ให้ทุกกระทรวง กรม รัฐวิสาหกิจ องค์กรปกครองส่วนท้องถิ่น หน่วยงานของรัฐ และหน่วยงานที่เกี่ยวข้องจัดทำแผนปฏิบัติการดิจิทัลระยะ 3 ปี ของหน่วยงานแทนการจัดทำแผนแม่บทเทคโนโลยีสารสนเทศและการสื่อสารเดิม และให้ยกเลิกมติ ครม. เมื่อวันที่ 9 มิ.ย. 2541 ที่ให้ทุกกระทวง ทบวง และหน่วยงานอิสระจัดทำแผนแม่บทเทคโนโลยีสารสนเทศอย่างเป็นระบบโดยจัดทำแผน 3 ปี และปรับทุกปีตามความเหมาะสม และให้เสนอแผนของหน่วยงานควบคู่ไปกับการของบประมาณด้านเทคโนโลยีสารสนเทศในงบประมาณรายจ่ายประจำปีทุกปี5. มอบหมายให้ สงป. สำนักงาน ก.พ. สำนักงาน ก.พ.ร. และหน่วยงานที่เกี่ยวข้องให้การสนับสนุนงบประมาณ บุคลากร การทบทวนโครงสร้าง ของส่วนราชการ การปรับปรุงกฎระเบียบ และการกำหนดตัวชี้วัด รวมทั้งการติดตามประเมินผลการดำเนินงานของหน่วยงานภาครัฐ เพื่อให้เกิดประสิทธิภาพและเป็นไปตามแผนพัฒนาดิจิทัลเพื่อเศรษฐกิจและสังคม และแผนพัฒนารัฐบาลดิจิทัล ที่ ทก. เสนอโดยมีรายละเอียดสรุปได้ ดังนี้1. คณะกรรมการเตรียมการด้านดิจิทัลเพื่อเศรษฐกิจและสังคม ครั้งที่ 1/2559 ได้มีมติเมื่อวันที่ 8 ก.พ. 2559 ให้ความเห็นชอบร่างแผนพัฒนาดิจิทัลเพื่อเศรษฐกิจและสังคม และร่างแผนพัฒนารัฐบาลดิจิทัลระยะ 3 ปี (พ.ศ. 2559 – 2561) พร้อมทั้งให้ข้อคิดเห็น/ข้อเสนอแนะเพื่อนำมาใช้ปรับปรุงแผนฯ ทั้งสองฉบับให้มีความสมบูรณ์ยิ่งขึ้นก่อนนำเสนอ ครม. ต่อไป2. ทก. ได้รับฟังความคิดเห็นต่อร่างแผนพัฒนาดิจิทัลเพื่อเศรษฐกิจและสังคมในวันที่ 12 ก.พ. 2559 สำหรับกลุ่มผู้มีส่วนได้เสียจากภาคเอกชน ภาควิชาการ ภาคประชาสังคม และประชาชนทั่วไป และในวันที่ 15 ก.พ. 2559 สำหรับผู้บริหารของหน่วยงานภาครัฐ พร้อมทั้งได้รับความคิดเห็นเพิ่มเติมจากหนังสือราชการ ไปรษณีย์อิเล็กทรอนิกส์ และความคิดเห็นผ่านทาง เว็บไซต์ www.digitalthailand.in.th ซึ่ง ทก. ได้นำข้อคิดเห็นดังกล่าวมาพิจารณาประกอบการปรับปรุงร่างแผนฯ แล้ว3. **แผนพัฒนาดิจิทัลเพื่อเศรษฐกิจและสังคม พ.ศ. ....** มีวิสัยทัศน์คือ “ปฏิรูปประเทศไทยสู่ Digital Thailand” โดยที่ Digital Thailand หมายถึง ประเทศไทยที่สามารถสร้างสรรค์และใช้ประโยชน์จากเทคโนโลยี ดิจิทัลอย่างเต็มศักยภาพในการพัฒนาโครงสร้าง นวัตกรรม ข้อมูล ทุนมนุษย์ และทรัพยากรอื่นใด เพื่อขับเคลื่อนการพัฒนาเศรษฐกิจและสังคมของประเทศไปสู่ความมั่นคง มั่งคั่ง และยั่งยืน3.1 การพัฒนาเศรษฐกิจและสังคมดิจิทัลของประเทศไทยมุ่งเน้นการพัฒนาระยะยาวอย่างยั่งยืน สอดคล้องกับการจัดทำยุทธศาสตร์ชาติ 20 ปี แต่เนื่องจากเทคโนโลยีดิจิทัลมีการเปลี่ยนแปลงรวดเร็ว ดังนั้น จึงกำหนดทิศทางการพัฒนาและเป้าหมายออกเป็น 4 ระยะ คือ- ระยะที่ 1 ระยะเวลา 1 ปี 6 เดือน รายละเอียด Digital Foundation ประเทศไทยลงทุนและสร้างฐานรากในการพัฒนาเศรษฐกิจและสังคมดิจิทัล- ระยะที่ 2 ระยะเวลา 5 ปี รายละเอียด Digital Thailand Inclusion ทุกภาคส่วนของประเทศไทยมีส่วนร่วมในการพัฒนาเศรษฐกิจและสังคมดิจิทัลตามแนวประชารัฐ- ระยะที่ 3 ระยะเวลา 10 ปีรายละเอียด Full Transformation ประเทศไทยก้าวสู่การเป็น Digital Thailand ที่ขับเคลื่อนและใช้ประโยชน์จากนวัตกรรมดิจิทัลได้อย่างเต็มศักยภาพ- ระยะที่ 4 ระยะเวลา 10 – 20 ปีรายละเอียด Global Digital Leadership ประเทศไทยอยู่ในกลุ่มประเทศที่พัฒนาแล้ว สามารถใช้เทคโนโลยีดิจิทัลสร้างมูลค่าทางเศรษฐกิจและคุณค่าทางสังคมอย่างยั่งยืน3.2 **เป้าหมายการพัฒนา ใน 4 มิติหลัก** คือ เศรษฐกิจ สังคม ทุนมนุษย์ และภาครัฐ ดังนี้(1) ขีดความสามารถในการแข่งขันของประเทศใน World Competitiveness Scoreboard อยู่ในกลุ่มประเทศที่มีการพัฒนาสูงสุด 15 อันดับแรก(2) อุตสาหกรรมดิจิทัลมีส่วนสำคัญในการขับเคลื่อนประเทศไทยสู่การเป็นประเทศที่มีรายได้สูง โดยสัดส่วนมูลค่าอุตสาหกรรมดิจิทัล GDP เพิ่มขึ้นเป็นร้อยละ 25(3) ประชาชนทุกคนต้องสามารถเข้าถึงอินเตอร์เน็ตความเร็วสูงอันถือเป็นสาธารณูปโภคพื้นฐานประเภทหนึ่ง(4) อันดับการพัฒนาด้านเทคโนโลยีสารสนเทศและการสื่อสารของประเทศในดัชนี ICT Development Index (IDI) อยู่ในกลุ่มประเทศที่มีการพัฒนาสูงสุด 40 อันดับแรก(5) ประชาชนทุกคนมีตระหนัก ความรู้ ความเข้าใจ ทักษะในการใช้เทคโนโลยี ดิจิทัลให้เกิดประโยชน์และสร้างสรรค์ (Digital Literacy)(6) อันดับการพัฒนาด้านรัฐบาลดิจิทัล ในการจัดลำดับของ UN e – Government rankings อยู่ในกลุ่มประเทศที่มีการพัฒนาสูงสุด 50 อันดับแรก3.3 **กรอบยุทธศาสตร์การพัฒนา 6 ด้าน** ได้แก่(1) ยุทธศาสตร์ที่ 1 พัฒนาโครงสร้างพื้นฐานดิจิทัลประสิทธิภาพสูงให้ครอบคลุมทั่วประเทศ(2) ยุทธศาสตร์ที่ 2 ขับเคลื่อนเศรษฐกิจด้วยเทคโนโลยีดิจิทัล(3) ยุทธศาสตร์ที่ 3 สร้างสังคมคุณภาพด้วยเทคโนโลยีดิจิทัล(4) ยุทธศาสตร์ที่ 4 ปรับเปลี่ยนภาครัฐสู่การเป็นรัฐบาลดิจิทัล(5) ยุทธศาสตร์ที่ 5 พัฒนากำลังคนให้พร้อมเข้าสู่ยุคเศรษฐกิจและสังคมดิจิทัล(6) ยุทธศาสตร์ที่ 6 สร้างความเชื่อมั่นในการใช้เทคโนโลยีดิจิทัล4. **แผนพัฒนารัฐบาลดิจิทัลระยะ 3 ปี (พ.ศ. 2559 – 2561)**4.1 วิสัยทัศน์ คือ “ใน 3 ปีข้างหน้า ภาครัฐไทยจะยกระดับสู่การเป็นรัฐบาลดิจิทัลที่มีการบูรณาการระหว่างหน่วยงาน มีการดำเนินงานแบบอัจฉริยะให้บริการโดยมีประชาชนเป็นศูนย์กลางและขับเคลื่อนให้เกิดการเปลี่ยนแปลงได้อย่างแท้จริง”ประกอบด้วย 4 ยุทธศาสตร์ ดังนี้(1) **ยุทธศาสตร์การพัฒนาและยกระดับขีดความสามารถรองรับการไปสู่รัฐบาลดิจิทัล** ครอบคลุม 4 มาตรการ คือ การบูรณาการข้อมูลภาครัฐผ่านระบบเชื่อมโยงข้อมูลกลาง การยืนยันตัวตนและการบริหารจัดการสิทธิโดยใช้ Smart Card หรือบัญชีผู้ใช้อิเล็กทรอนิกส์กลาง การให้ข้อมูลงานบริการผ่านจุดเดียว การรับฟังความคิดเห็นโดยมีระบบกลางที่สามารถเชื่อมโยงเรื่องร้องเรียนทุกประเภทของทุกหน่วยงาน การบูรณาการโครงสร้างพื้นฐานการให้บริการอิเล็กทรอนิกส์ และการยกระดับศักยภาพบุคลากรภาครัฐให้มีความพร้อมสู่การเป็นรัฐบาลดิจิทัล(2) **ยุทธศาสตร์การยกระดับคุณภาพชีวิตของประชาชน** ครอบคลุม 2 มาตรการ คือ การบูรณาการข้อมูลประชาชนจากทุกหน่วยงานเพื่อให้ความช่วยเหลือประชาชนแบบบูรณาการเชิงรุก และการบูรณาการฐานข้อมูลการตลาดแรงงานแบบครบวงจรเพื่อเพิ่มประสิทธิภาพแรงงาน(3) **ยุทธศาสตร์การยกระดับขีดความสามารถในการแข่งขันของภาคธุรกิจ** ครอบคลุม 6 มาตรการ คือ การบูรณาการข้อมูลเชิงการเกษตรเพื่อเพิ่มประสิทธิภาพภาคการเกษตร การยกระดับขีดความสามารถเชิงดิจิทัลเพื่อสนับสนุนภาคการท่องเที่ยว การบูรณาการงานบริการด้านการลงทุนข้ามหน่วยงานการบูรณาการงานด้านบริการด้านการนำเข้า/ส่งออกอย่างครบวงจร การบูรณาการข้อมูลแบบครบวงจรเพื่อส่งเสริมการเติบโตของวิสาหกิจขนาดกลางและขนาดย่อม และการบูรณาการระบบภาษีและรายได้ข้ามหน่วยงานแบบครบวงจร(4) **ยุทธศาสตร์การยกระดับความมั่นคงและเพิ่มความปลอดภัยของประชาชน** ครอบคลุม 4 มาตรการ คือ รักษาความปลอดภัยสาธารณะเชิงรุกโดยใช้เครื่องมือวิเคราะห์ข้อมูลเชิงลึกและระบบดิจิทัล การประเมินความเสี่ยงผู้โดยสารข้ามแดนล่วงหน้าและพิสูจน์ตัวตนผ่านช่องทางอัตโนมัติ การบูรณาการข้อมูลเพื่อป้องกันภัยธรรมชาติ และการบูรณาการข้อมูลเพื่อบริหารจัดการในภาวะวิกฤต4.2 ทก. ได้จัดลำดับความพร้อมของมาตรการดังกล่าวเพื่อการขับเคลื่อนสู่รัฐบาลดิจิทัล โดยแบ่งออกเป็น**มาตรการสำคัญที่มีความพร้อมในระยะต้นและมาตรการสำคัญที่มีความพร้อมในลำดับถัดไป** โดยมาตรการสำคัญที่มีความพร้อมในระยะต้นประกอบด้วย การบูรณาการข้อมูลภาครัฐผ่านระบบเชื่อมโยงข้อมูลกลาง การบูรณาการโครงสร้างพื้นฐานการให้บริการอิเล็กทรอนิกส์ การยกระดับศักยภาพบุคลากรภาครัฐให้มีความพร้อมสู่การเป็นรัฐบาลดิจิทัล การบูรณาการข้อมูลประชาชนจากทุกหน่วยงานเพื่อให้ความช่วยเหลือประชาชนแบบบูรณาการเชิงรุก การบูรณาการการฐานฐานข้อมูลการตลาดแรงงานแบบครบวงจรเพื่อเพิ่มประสิทธิภาพแรงงาน การบูรณาการข้อมูลเชิงการเกษตรเพื่อเพิ่มประสิทธิภาพภาคการเกษตร การบูรณาการงานบริการด้านการลงทุนข้ามหน่วยงาน การบูรณาการข้อมูลแบบครบวงจรเพื่อส่งเสริมการเติบโตของวิสาหกิจขนาดกลางและขนาดย่อม การบูรณาการระบบภาษีและรายได้ข้ามหน่วยงานแบบครบวงจร การให้ข้อมูลงานบริการผ่านจุดเดียว และการยกระดับขีดความสามารถเชิงดิจิทัล เพื่อสนับสนุนภาคการท่องเที่ยว และมาตรการที่เหลือจะเป็นมาตรการสำคัญที่มีความพร้อมในลำดับถัดไป ทั้งนี้ สำนักงานรัฐบาลอิเล็กทรอนิกส์ (องค์การมหาชน) จะเป็นหน่วยงานกลางในการขับเคลื่อนและติดตามการดำเนินการของหน่วยงานภาครัฐให้สอดคล้องตามแผนฯ5. **แนวทางการขับเคลื่อนแผนพัฒนาดิจิทัลเพื่อเศรษฐกิจและสังคม พ.ศ. .... และแผนพัฒนารัฐบาลดิจิทัลระยะ 3 ปี (พ.ศ. 2559 – 2561)** 5.1 ให้ ทก. เป็นหน่วยงานหลักในการขับเคลื่อนแผนฯ รวมทั้งจัดทำแผนปฏิบัติการเพื่อขับเคลื่อนการดำเนินการร่วมกับหน่วยงานที่เกี่ยวข้อง โดยให้ทุกหน่วยงานของรัฐนำแผนฯ และแผนปฏิบัติการฯ ไปประกอบการจัดทำแผนปฏิบัติราชการและคำของบประมาณรายจ่ายประจำปีของหน่วยงานให้สอดคล้องกัน5.2 ให้ทุกหน่วยงานของรัฐจัดทำแผนปฏิบัติการดิจิทัลระยะ 3 ปี ของหน่วยงาน แทนการจัดทำแผนแม่บทเทคโนโลยีสารสนเทศและการสื่อสารเดิม6. **ผลกระทบด้านเศรษฐกิจ** เพิ่มขีดความสามารถในการแข่งขันของผู้ประกอบการไทย เสริมสร้างความเข้มแข็งแก่วิสาหกิจขนาดกลางและขนาดย่อม (SMEs) พัฒนาความสามารถในการผลิตและการแข่งขันในตลาดโลก เพิ่มผลผลิต ขยายตลาด พัฒนาคุณภาพสินค้าและบริการ ติดต่อประสานงานระหว่างองค์กรได้อย่างมีประสิทธิภาพมากขึ้น รวมทั้งการปรับเปลี่ยนภาครัฐสู่การเป็นรัฐบาลดิจิทัล เป็นหนึ่งในปัจจัยสำคัญในการเสริมสร้างศักยภาพในการแข่งขันของประเทศ และช่วยประหยัดงบประมาณด้าน ICT ในภาพรวมของประเทศ7. **ผลกระทบด้านสังคม** การใช้ ICT สร้างโอกาสด้านต่างๆ ให้กับประชาชนเพื่อลดความเหลื่อมล้ำทางสังคมช่วยยกระดับคุณภาพชีวิต และทำให้การติดต่อสื่อสารระหว่างประชาชนกับประชาชน และประชาชนกับภาครัฐ เป็นไปอย่างรวดเร็วยิ่งขึ้น**มติ. ครม. :** เห็นชอบตามที่ ทก. เสนอ | **หน่วยงานที่รับผิดชอบ** : ทก./กษ. (สศก.)**ประโยชน์ที่ได้รับ :** เสริมสร้างศักยภาพในการแข่งขันของประเทศ เพิ่มขีดความสามารถในการแข่งขันของผู้ประกอบการไทย เสริมสร้างความเข้มแข็งแก่วิสาหกิจขนาดกลางและขนาดย่อม**กำหนดรายงานผลการปฏิบัติเพื่อเสนอ ครม. :** - |

**ผลการประชุมคณะรัฐมนตรี**

**ครั้งที่ 14/2559 วันอังคารที่ 5 เมษายน 2559**

**กระทรวงเกษตรและสหกรณ์**

**เรื่องเพื่อทราบ (หากไม่มีข้อทักท้วงให้ถือเป็นเรื่องที่ ครม. เห็นชอบ/อนุมัติ) (กษ. เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **050459****เรื่อง** **:** ร่างกฎกระทรวงให้ใช้บังคับผังเมืองรวมชุมชนวัดโบสถ์ จังหวัดพิษณุโลก พ.ศ. ....**สารัตถะ :** มท. เสนอ ครม. พิจารณาอนุมัติหลักการร่างกฎกระทรวงให้ใช้บังคับผังเมืองรวมชุมชนวัดโบสถ์ จังหวัดพิษณุโลก พ.ศ. .... ซึ่งคณะกรรมการผังเมืองได้ให้ความเห็นชอบแล้วโดยมีรายละเอียดสรุปได้ ดังนี้มท. เสนอ ยผ. ได้ดำเนินการวางและจัดการทำผังเมืองรวมชุมชนวัดโบสถ์ จังหวัดพิษณุโลก ในท้องที่ตำบลทับยายเชียง และตำบลหอกลอง อำเภอพรหมพิราม ตำบลวัดโบสถ์ ตำบลท่างาม ตำบลบ้านยาง และตำบลท้อแท้ อำเภอวัดโบสถ์ จังหวัดพิษณุโลก ตามหลักเกณฑ์ที่ พ.ร.บ. การผังเมือง พ.ศ. 2518 กำหนดให้เสร็จเรียบร้อยแล้ว โดยจัดให้มีการประชุมเพื่อรับฟังความคิดเห็นของประชาชนในท้องที่ดังกล่าวและปิดประกาศให้ผู้มีส่วนได้เสีย ได้ตรวจดูและยื่นคำร้องเป็นเวลา 90 วัน ปรากฏว่าไม่มีคำร้อง ซึ่งคณะกรรมการผังเมืองได้มีมติรับทราบและเห็นชอบให้ ยผ. เสนอร่างกฎกระทรวงดังกล่าว เมื่อวันที่ 26 มิ.ย. 2558 จึงได้เสนอร่างกฎกระทรวงดังกล่าว มาเพื่อดำเนินการความเห็นของ กษ.กษ. พิจารณาแล้วเห็นว่า เพื่อให้มาตรการทางผังเมืองรวมมีผลใช้บังคับในท้องที่ตามเขตผังเมืองรวมอันจะเป็นประโยชน์ต่อสาธารณะโดยรวม ตลอดจนเกิดความสมบูรณ์และชัดเจนในการใช้ประโยชน์ที่ดินมากยิ่งขึ้น จึงเห็นด้วยกับหลักการในการออกกฎกระทรวงดังกล่าว**มติ ครม. :** อนุมัติหลักการร่างกฎกระทรวงดังกล่าว ตามที่ มท. และให้ส่ง สคก. ตรวจพิจารณา แล้วดำเนินการต่อไปได้ | **หน่วยงานที่รับผิดชอบ** : มท./กษ. (สกม.)**ประโยชน์ที่ได้รับ :** เพื่อใช้เป็นแนวทางในการพัฒนา และการดำรงรักษาเมือง และบริเวณที่เกี่ยวข้องหรือชนบทในด้านการใช้ประโยชน์ในทรัพย์สิน การคมนาคมและการขนส่ง การสาธารณูปโภค บริการสาธารณะและสภาพแวดล้อม**กำหนดรายงานผลการปฏิบัติเพื่อเสนอ ครม. :** **-** |

**ผลการประชุมคณะรัฐมนตรี**

**ครั้งที่ 14/2559 วันอังคารที่ 5 เมษายน 2559**

**กระทรวงเกษตรและสหกรณ์**

**เรื่องเพื่อทราบ (หากไม่มีข้อทักท้วงให้ถือเป็นเรื่องที่ ครม. เห็นชอบ/อนุมัติ) (กษ. เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **050459****เรื่อง** **:** รายงานผลการตรวจสอบและประเมินผลภาคราชการ และรายงานผลการประเมินตนเองของคณะกรรมการตรวจสอบและประเมินผลภาคราชการคณะต่าง ๆ ระหว่างปีงบประมาณ พ.ศ. 2558**สารัตถะ :** ก.พ.ร. เสนอ ครม. รายงานผลการตรวจสอบและประเมินผลภาคราชการ และรายงานผลการประเมินตนเองของคณะกรรมการตรวจสอบและประเมินผลภาคราชการคณะต่าง ๆ ระหว่างปีงบประมาณ พ.ศ. 2558 ดังนี้1. รับทรายรายงานผลการตรวจสอบ ฯ และประเมินผลภาคราชการคณะต่าง ๆ ระหว่างปีงบประมาณ พ.ศ. 25582. เห็นชอบกับข้อเสนอแนะตามบันทึกความเห็นของ ค.ต.ป. และเห็นควรให้หน่วยงานที่พบปัญหาและรับผิดชอบดำเนินการตามข้อเสนอแนะ รายงานผลความก้าวหน้าในการดำเนินการต่อคณะกรรมการตรวจสอบและประเมินผลภาคราชการคณะต่าง ๆ ต่อไปโดยมีรายละเอียดสรุปได้ ดังนี้1. ครม. มีมติเมื่อวันที่ 11 ส.ค. 2558 รับทราบรายงานผลการตรวจสอบและประเมินผลภาคราชการ และรายงานผลการประเมินตนเองของ ค.ต.ป. คณะต่าง ๆ ประจำปีงบประมาณ พ.ศ. 2556 – 2557 และเห็นชอบกับข้อเสนอแนะตามบันทึกความเห็นของ ค.ต.ป. และให้หน่วยงานที่พบปัญหาและผู้รับผิดชอบรายงานผลความก้าวหน้า ในการดำเนินการทุก 6 เดือน ต่อ ค.ต.ป. คณะต่าง ๆ ตามที่รับผิดชอบตามที่สำนักงาน ก.พ.ร. เสนอ2. สำนักงาน ก.พ.ร. รายงานว่า ในการประชุม ค.ต.ป. ครั้งที่ 3/2558 เมื่อวันที่ 21 ธ.ค. 2558 ได้พิจารณารายงาน ฯ. ของ ค.ต.ป. คณะต่าง ๆ ระว่างปีงบประมาณ พ.ศ. 2558 (รอบ 6 เดือน) แล้วมีมติ ดังนี้2.1. **รายงานผลการตรวจสอบและประเมินผลภาคราชการ ระหว่างปีงบประมาณ พ.ศ. 2558** เห็นชอบกับรายงาน ฯ ของ ค.ต.ป. ประจำกระทรวง อ.ค.ต.ป. กลุ่มกระทรวง อ.ค.ต.ป. กลุ่มจังหวัด2.2. **รายงานผลการประเมินตนเองของคณะกรรมการตรวจสอบและประเมินผลภาคราชการคณะต่าง ๆ ระหว่างปีงบประมาณ พ.ศ. 2558** รับทราบผลการประเมินตนเองฯ โดยพบว่ามีผลการปฏิบัติในภาพรวมเฉลี่ยอยู่ในระดับดีเยี่ยม(1) ด้านการดำเนินการสอบทานและการตรวจสอบและประเมินผลภาคราชการ(2) ด้านพัฒนาการตรวจสอบและประเมินผลภาคราชการและเสริมสร้างความรู้ ความเข้าใจที่ถูกต้องแก่ผู้ที่เกี่ยวข้องความเห็นของ กษ.กษ.พิจารณาแล้วเห็นด้วยกับรายงาน ฯ ของ ค.ต.ป. ระหว่างปีงบประมาณ พ.ศ. 2558 เนื่องจากรายงานผลการสอบทานดังกล่าว สอดคล้องกับรายงานผล ฯ ประจำปีงบประมาณ พ.ศ. 2558 (รอบ 12 เดือน) ซึ่งได้จัดส่งให้คณะอนุกรรมการตรวจสอบและประเมินผลภาคราชการกลุ่มกระทรวงด้านเศรษฐกิจ และคณะกรรมการตรวจสอบและประเมินผลภาคราชการแล้ว**มติ. ครม. :** รับทราบและเห็นชอบตามที่ ก.พ.ร. เสนอ | **หน่วยงานที่รับผิดชอบ** : ก.พ.ร./กษ. (สตร.)**ประโยชน์ที่ได้รับ :** เพื่อเสริมสร้างความเข็มแข็งของการกำกับดูแลและควบคุมตนเองที่ดีของส่วนราชการ อันจะนำไปสู่การบรรลุผลตามเจตนารมณ์ตามหลักการบริหารกิจการบ้านเมืองที่ดี ซึ่งเป็นเรื่องที่ต้องเสนอต่อ ครม. ตามมาตรา 4 (1) แห่งพระราชกฤษฎีกาว่าด้วยการเสนอเรื่องและการประชุมคณะรัฐมนตรี พ.ศ. 2558**กำหนดรายงานผลการปฏิบัติเพื่อเสนอ ครม. :** - |

**ผลการประชุมคณะรัฐมนตรี**

**ครั้งที่ 14/2558 วันอังคารที่ 5 เมษายน 2559**

**กระทรวงเกษตรและสหกรณ์**

**เรื่องเพื่อทราบจร (หากไม่มีข้อทักท้วงให้ถือเป็นเรื่องที่ ครม. เห็นชอบ/อนุมัติ) (กษ. เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **050459****เรื่อง** **:** การแต่งตั้งกรรมการผู้แทนวิสาหกิจชุมชนและกรรมการผู้ทรงคุณวุฒิ ในคณะกรรมการส่งเสริมวิสาหกิจชุมชนตามพระราชบัญญัติส่งเสริมวิสาหกิจชุมชน พ.ศ. 2548**สารัตถะ :** กษ. เสนอ ครม. พิจารณา แต่งตั้งกรรมการผู้แทนวิสาหกิจชุมชนและกรรมการผู้ทรงคุณวุฒิ ในคณะกรรมการส่งเสริมวิสาหกิจชุมชน โดยมีผลตั้งแต่วันที่ ครม. มีมติเป็นต้นไปโดยมีรายละเอียดสรุปได้ ดังนี้1. ครม. ได้มีมติเมื่อวันที่ 19 มิ.ย. 2555 แต่งตั้งกรรมการผู้แทนวิสาหกิจชุมชนและกรรมการผู้ทรงคุณวุฒิในคณะกรรมการส่งเสริมวิสาหกิจชุมชน จำนวน 13 คน ประกอบด้วยกรรมการผู้แทนวิสาหกิจชุมชน จำนวน 10 คน โดยแต่งตั้งจากบุคคลซึ่งได้รับการสรรหาจากผู้ดำเนินกิจการวิสาหกิจชุมชนตามระเบียบที่รัฐมนตรีกำหนด และกรรมการผู้ทรงคุณวุฒิ จำนวน 3 คน โดยแต่งตั้งจากบุคคลซึ่งมีความรู้ความเชี่ยวชาญ และประสบการณ์ในด้านการบริหารธุรกิจ ด้านการเงิน และด้านการค้าและอุตสาหกรรม จำนวนด้านละหนึ่งคน ทั้งนี้ ให้มีผลตั้งแต่วันที่ 19 มิ.ย. 2555 และมีวาระการดำรงตำแหน่งคราวละสามปี 2. การสรรหากรรมการผู้แทนวิสาหกิจชุมชน เพื่อให้เป็นไปตามพระราชบัญญัติส่งเสริมวิสาหกิจชุมชนพ.ศ. 2548 มาตรา 12 (3) กรมส่งเสริมการเกษตรได้แต่งตั้งคณะกรรมการสรรหากรรมการผู้แทนวิสาหกิจชุมชน เพื่อทำหน้าที่สรรหากรรมการผู้แทนวิสาหกิจชุมชน จำนวน 10 คน ตามกระบวนการขั้นตอนที่กำหนดไว้ในระเบียบว่าด้วยการสรรหากรรมการผู้แทนวิสาหกิจชุมชนและกรรมการผู้แทนวิสาหกิจชุมชนจังหวัด พ.ศ. 2548 เพื่อเสนอ ครม. พิจารณาแต่งตั้งเป็นกรรมการผู้แทนวิสาหกิจชุมชน ในคณะกรรมการส่งเสริมวิสาหกิจชุมชน ดังนี้1) นายวรวิทย์ บุญสร้าง (ผู้แทนวิสาหกิจชุมชนจากจังหวัดขอนแก่น)2) นางสาวปิยะภรณ์ สมพงษ์ (ผู้แทนวิสาหกิจชุมชนจากจังหวัดลำพูน)3) นางปรีดา วรรณรัตน์ (ผู้แทนวิสาหกิจชุมชนจากจังหวัดตราด)4) นางพิชชาภา พลสว่าง (ผู้แทนวิสาหกิจชุมชนจากจังหวัดพิจิตร)5) นายอิทธิ แจ่มแจ้ง (ผู้แทนวิสาหกิจชุมชนจากจังหวัดระยอง)6) นายนฤทธิ์ คำธิศรี (ผู้แทนวิสาหกิจชุมชนจากจังหวัด สกลนคร)7) นายไพฑูรย์ ฝางคำ (ผู้แทนวิสาหกิจชุมชนจากจังหวัดศรีสะเกษ)8) นายสุริยา ศรีโพธิ์ทอง (ผู้แทนวิสาหกิจชุมชนจากจังหวัดสุพรรณบุรี)9) นายจำรัส มีลิ (ผู้แทนวิสาหกิจชุมชนจากจังหวัดเพชรบุรี)10) นายสิทธิโชค เอ่งฉ้วน (ผู้แทนวิสาหกิจชุมชนจากจังหวัดกระบี่)3. การคัดเลือกกรรมการผู้ทรงคุณวุฒิ เพื่อให้เป็นไปตามพระราชบัญญัติส่งเสริมวิสาหกิจชุมชน พ.ศ. 2548 มาตรา 12 (4) กรมส่งเสริมการเกษตรในฐานะฝ่ายเลขานุการคณะกรรมการส่งเสริมวิสาหกิจชุมชนจึงได้ดำเนินการตรวจสอบคุณสมบัติ พร้อมกับคัดเลือกบุคคลผู้มีความรู้ ความเชี่ยวชาญ และประสบการณ์ ในด้านการบริหารธุรกิจ ด้านการเงิน และด้านการค้าและอุตสาหกรรม จำนวนด้านละ 1 คน เพื่อเสนอ ครม. พิจารณาแต่งตั้งเป็นกรรมการผู้ทรงคุณวุฒิ ในคณะกรรมการส่งเสริมวิสาหกิจชุมชน ดังนี้1) รองศาสตราจารย์วรากรณ์ สามโกเศศ (เป็นกรรมการผู้ทรงคุณวุฒิ)อธิการบดีกิตติคุณมหาวิทยาลัยธุรกิจบัณฑิต (ด้านการบริหารธุรกิจ)2) นายชัยวัฒน์ ปกป้อง (เป็นกรรมการผู้ทรงคุณวุฒิ)กรรมการผู้ทรงคุณวุฒิ ในคณะกรรมการ (ด้านการเงิน)กองทุนหมู่บ้านและชุมชนเมืองแห่งชาติ(อดีต ผู้ช่วยผู้จัดการธนาคารเพื่อการเกษตรและสหกรณ์)3) นายวิวัฒน์ ไม้แก่นสาร (เป็นกรรมการผู้ทรงคุณวุฒิ)รองคณบดีคณะนวัตกรรมการจัดการเกษตร (ด้านการค้าและอุตสาหกรรมสถาบันการจัดการปัญญาภิวัฒน์)**มติ. ครม.** : อนุมัติตามที่ กษ. เสนอ ทั้งนี้ ให้ กษ. ดำเนินการแต่งตั้งกรรมการผู้แทนวิสาหกิจชุมชนและกรรมการผู้ทรงคุณวุฒิดังกล่าว ในครั้งต่อไปให้เป็นไปอย่างต่อเนื่อง ตามมติ ครม. เมื่อวันที่ 23 ก.พ. 2559 เรื่อง การดำเนินการแต่งตั้งกรรมการในคณะกรรมการต่างๆ ตามที่กฎหมายบัญญัติให้เป็นไปตามกรอบระยะเวลาตามกฎหมายด้วย | **หน่วยงานที่รับผิดชอบ** : ทส./กษ. (สศก.)**ประโยชน์ที่ได้รับ :** -**กำหนดรายงานผลการปฏิบัติเพื่อเสนอ ครม. :** - |